da da da da da en id da da da da en en da da da da da nl da da da da da da da da da da da da da da en nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Syv års krigshelvede har stjålet barndom og fremtid for Syriens børn
Et hvert forsøg på at beskytte civilbefolkningen i den nu syv år lange konflikt er blevet skamløst ignoreret af Assad-styret og Rusland. Målrettede angreb på skoler, hospitaler og civile har ødelagt ethvert håb om snarlig fred og gør det absurd at tale om hjemsendelse af syriske flygtninge i Danmark.
Mens Syrien går ind i sit 8. år i krig, har omfanget af ødelæggelser og drab på børn og deres familier aldrig været mere vidtrækkende end nu.
Selv om der sidste sommer blev udpeget fire såkaldte 'deeskalerings-zoner’, hvor civile blev stillet i udsigt, at de kunne søge sikkerhed og få adgang til nødhjælp, er konflikten tværtimod eskaleret i områderne – stik imod alle løfter.
I en ny rapport, ’Voices from Syria’s Danger Zones’, der offentliggøres i dag, har Red Barnet gjort status over situationen i Syrien, siden deeskalerings-zonerne blev udpeget for et halvt år siden. Konklusionerne i rapporten baserer sig bl.a. på FN-statistik og Red Barnets interview med børn, forældre, læger, lærere og hjælpearbejdere i det Østlige Ghouta og i det nordvestlige Syrien.
Siden deeskalerings-zonerne blev udpeget, er situationen massivt forværret:
Omfanget af civile dødsofre er steget med 45 procent – mindst 37 civile er bekræftet omkommet pga. sprængstoffer hver eneste dag
Antallet af fordrevne er steget 60 procent. Alene inden for de sidste tre måneder af 2017 blev over en millioner syrere hjemløse
Skoler er bombemål. Alene i det østlige Ghouta er mere end 60 skoler bombet i de første to måneder af 2018. Red Barnets undersøgelser viser, at elever er massivt bagud i deres indlæring
Angreb på sundhedsklinikker og medicinsk behandling sker nu næsten hver anden dag
Civile bliver systematisk afskåret nødhjælp. Mere end to millioner – halvdelen børn – lever i øjeblikket i områder, som ikke har modtaget nogen form for nødhjælp. Konsekvensen er omfattende fejlernæring blandt børn, alt imens læger mangler livsnødvendig medicin og må genbruge brugt bandage og nåle
Det internationale samfund har svigtet Syriens børn alt længe og skal finde løsninger på konflikten nu, understreger Red Barnets generalsekretær, Jonas Keiding Lindholm:
- Mere end tre millioner børn i Syrien har aldrig oplevet andet end krig og ødelæggelse. De mindste er de største ofre. Deres barndom er blevet stjålet, en hel generation er ved at blive ødelagt i et lands undergang.
- Danmark og resten af EU må og skal intensivere støtten til Syriens naboer, der har taget imod millioner af flygtede syrere siden krigens start for syv år siden. Samtidig må enhver snak i Danmark om hjemsendelse af syriske flygtninge høre op her og nu. Det kommer til at tage mange, mange år, før der vil være nogen som helst perspektiver for en tryg tilværelse i Syrien, siger Jonas Keiding Lindholm.
Se rapporten Voices from Syria's Danger Zone.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!